РЕПУБЛИКА СРБИЈА

НАРОДНА СКУПШТИНА

Одбор за просторно планирање,

саобраћај, инфраструктуру и

телекомуникације

13 Број: 06-2/123-14

9. јун 2014. године

Б е о г р а д

З А П И С Н И К

ТРЕЋЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 9. ЈУНА 2014. ГОДИНЕ

Седница је почела у 9.10 часова.

 Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Бранка Бошњак, Јовица Јевтић, Драган Јовановић, Милан Ковачевић, Саша Мирковић, др Владимир Орлић, Катарина Ракић, Александар Сенић и Вучета Тошковић.

Седници Одбора је присуствовала заменик члана Одбора Јасмина Обрадовић (заменик Мује Муковића).

 Седници нису присуствовали чланови Одбора: Јован Марковић, Зоран Милекић, Сузана Спасојевић и Горан Ћирић, нити њихови заменици.

Седници су присуствовали из Министарства трговине, туризма и телекомуникација: проф. др Ирини Рељин, посебни саветник министра за телекомуникације и Марија Вучинић, начелник Одељења за поштански саобраћај и надзор.

 Одбор је, једногласно, усвојио следећи:

**Д н е в н и р е д**

1. Разматрање Предлога закона о изменама и допунама Закона о електронским комуникацијама, који је поднела Влада (број 011-1894/14 од 6. јуна 2014. године);
2. Разматрање Предлога закона о изменама и допунама Закона о поштанским услугама, који је поднела Влада (број 345-1893/14 од 6. јуна 2014. године);
3. Р а з н о.

Прва тачка дневног реда **-** **Разматрање Предлога закона о изменама и допунама Закона о електронским комуникацијама, који је поднела Влада**

У уводном излагању проф. др Ирини Рељин, посебни саветник министра за телекомуникације истакла је да се због неколико oсновних разлога приступило изменама и допунама Закона о електронским комуникацијама. Kao прво Предлог закона има за циљ спајање Републичке агенције за електронске комуникације и Републичке агенције за поштанске услуге у складу са праксом већине земаља ЕУ и региона, а тиме би смо добили ефикасније функционисање, заједничке службе и сл. Затим, Предлогом закона измењене су и одредбе Закона о електронским комуникацијама у складу са Одлуком Уставног суда, којом је утврђено да члан Закона који се односи на задржане податке није у складу са Уставом (члан 128. Закона), на шта је указао и Повереник за информацијеод јавног значајаи заштитуподатака о личности. Предложеним изменама и допунама постиже се и технолошка неутралност везана за коришћење спектра и коришћење нумерације у мрежама електронских комуникација чиме се постиже велика ефикасност и олакшано увођење нових технологија мобилним операторима и операторима фиксних мрежа, а у корист грађана. Остале измене су везане за поступање регулаторних агенција и исправљање постојеће грешке у Закону.

У расправи, која је уследила народни посланици, чланови Одбора су поставили представницима Министарства следећа питања: Да ли je статус нове агенције као потпуно независне регулаторне организације, која ће бити формирана са циљем да преузме ингеренције досадашње Републичке агенције за електронске комуникације и Републичке агенције за поштанске услуге, довољно јасно дефинисан у члану 7. Закона, с обзиром да се у наредном ставу истог члана каже да ће радити у складу са прописима о јавним агенцијама? Да ли је то довољно када је у питању усаглашавање са тековинама Европске уније? Зашто Министарство није радило на целовитом - новом закону, а не само на изменама и допунама постојећег Закона? Да ли у Министарству постоји списак кабл оператера по градовима и општинама? Колики је број запослених и висина примања у поменутим агенцијама? Да ли је време од 3 месеца предуго за усклађивање прописа?

На постављена питања представник Министарства одговорила је да је досадашња формулација у члану 7. Закона била довољна да Агенција функционише као потпуно независна регулаторна организација, да је још рано радити на новом закону и да након извештаја Европске комисије треба видети шта је потребно исправити у правној регулативи. Списак кабл оператера по градовима и општинама, као и број запослених у обе агенције и висина њихових примања биће досављени члановима Одбора на упознавање. Такође, мишљење о времену усклађивања прописа биће накнадно достављено.

У дискусији су учествовали: Милутин Мркоњић, др Владимир Орлић, Драган Јовановић, Саша Мирковић, проф. др Ирини Рељин, Катарина Ракић, Бранка Бошњак и Јасмина Обрадовић.

 Одбор је, у складу са чланом 155. став 2. Пословника Народне скупштине, одлучио једногласно да предложи Народној скупштини да прихвати Предлог закона о изменама и допунама Закона о електронским комуникацијама у начелу.

 За известиоца Одбора на седници Народне скупштине одређенa је Катарина Ракић, заменик председник Одбора.

Друга тачка дневног реда **- Разматрање Предлога закона о изменама и допунама Закона о поштанским услугама, који је поднела Влада**

У уводном излагању Марија Вучинић, начелник Одељења за поштански саобраћај и надзор истакла је да се измене и допуне Закона односе на спајање две постојеће регулаторне агенције, на могућност приступа мрежи јавног поштанског оператора од стране других оператора, који нису део ЈП „Пошта Србије“, као и да се Предлогом закона јавном поштанском оператору враћа правни основ за пружање мењачких послова и послова осигурања. У наредном периоду може се очекивати нов целовит закон.

Одбор је, у складу са чланом 155. став 2. Пословника Народне скупштине, одлучио једногласно да предложи Народној скупштини да прихвати Предлог закона о изменама и допунама Закона о поштанским услугама у начелу.

 За известиоца Одбора на седници Народне скупштине одређенa је Катарина Ракић, заменик председника Одбора.

Трећа тачка дневног реда **- Р а з н о**

Народни посланик Драган Јовановић, је предложио да се на наредну седницу Одбора позове министар грађевинарства, саобраћаја и телекоминикација Зорана Михајловић, ради подношења извештаја о прелиминарној штети насталој на инфраструктурним објектима у подручијма погођеним поплавама.

Народни посланик, Вучета Тошковић је указао да се на процени штете још ради и да не треба инсистирати на подношењу извештаја који не би био потпун.

 Председник Одбора је информисао присутне да ће се наредна седница Одбора одржати поводом поднетих амандмана на предлоге закона, а да ће се у међувремену састати и Радна група Одбора за разматрање представки.

Члановима и заменицима чланова Одбора достављена је Одлука о поступку разматрања предлога преговарачке позиције у процесу преговора о приступању Републике Србије Европској унији, коју је на основу тачке 20. Резолуције о улози Народне скупштине и начелима у преговорима о поступању Републике Србије Европској унији донео Одбор за европске интеграције на седници одржаној 4. јуна 2014. године.

На седници је вођен тонски запис.

Седница је закључена у 9.50 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић